《送别沈墨庵》
明代·周筼

以我穷途泪，沾君远客衣。霜清残叶下，风急断蓬飞。

朋侣分携尽，江湖生事违。空怜卧岩壑，重此掩荆扉。

作者简介：（1623—1687）明末清初浙江嘉兴人，初名筠，字青士，别字筜谷。以孝称。明末弃举子业，开店卖米。以贱价买得故家书一船，于肆中读之，遂工诗，受朱彝尊赏识。为人倜傥不羁，性好施，人有匮乏，辄资给之。后客游四方以终。有《词纬》、《今词综》、《采山堂集》、《析津日记》等。